Søndag ved midnatstid var en 26-årig mand på vej hjem fra en fest i Aarhus, da han ved Mejlgade blev kontaktet af nogle personer i en mørk BMW stationcar, der kom kørende ad Rosensgade. Det endte med et brutalt overfald på den 26-årige mand, oplyser Østjyllands Politi.

Den 26-årige mand har forklaret til politiet, at bilens chauffør sagde noget i stil med 'skal du have et lift?', hvilket den 26-årige afviste.

Bilen kørte herefter op ad Mejlgade og op på siden af den 26-årige mand, hvorefter føreren rullede vinduet ned, stak armen ud og sprayede den 26-årige i ansigtet med noget spraymaling. Den 26-årige råbte 'Jeg vil bare hjem' og fortsatte med at gå, men han kunne høre, at bilen bremsede op, og at flere bildøre blev åbnet, oplyser Østjyllands Politi.

Læs også Nye tider: Mand fik banket hoved i jorden, da han smed affald på gaden

Kort efter kom en person bagfra og tog fat i den 26-åriges hår og hev ham ned på fortovet, som han ramte med ansigtet først. Efterfølgende kom en mand hen og sparkede ham i ansigtet og i brystet, hvorefter de tre mænd igen satte sig ind i bilen og med høj fart kørte fra stedet ad Mejlgade og drejede til venstre ad Graven i vestlig retning.

Læs også 16-årig dreng aftalte stævnemøde med pige: Det skulle han ALDRIG have gjort

De tre mænd beskrives af politiet på denne måde:

A – føreren af bilen:

Mand

Mellemøstlig af udseende

30-35 år gammel

180-185 cm høj

Almindelig af kropsbygning

Mørk i huden (men lysere end de to andre i bilen) og med sort hår, der var kort i siderne og med isse på toppen

Havde et rundt hoved med skæg omkring mund og hage

Talte dansk

Var iført mørkt tøj

Medbragte en spraydåse med mørk etikette, der indeholdt blå maling

Kørte i en nyere, mørk BMW stationcar

B:

Mand

Mellemøstlig af udseende

30-35 år gammel

165-170 cm høj

Almindelig af kropsbygning

Mørk i huden og med sort, kort hår

Talte dansk

Var iført en sort dynejakke, mørke bukser og hvide/blå sportssko

Læs også Gennemplyglet af to mellemøstlige mænd: Dreng sad og ventede på s-toget

C:

Mand

Mellemøstlig af udseende

Mørk i huden og med sort hår

Havde en smule skæg omkring mund og kinder, men ikke specielt fremtræden skægvækst

Talte dansk

Var iført en sort dynejakke

Læs også Familiefar gennempryglet: Gør ALDRIG dette, hvis du møder aggressive unge indvandrere i flok!

Østjyllands Politi hører gerne fra vidner, der kan have set bilen eller de tre personer i området omkring Mejlgade ved midnatstid søndag aften. Henvendelser i sagen kan gives til politiet på telefon 114.